b'\n_START_ARTICLE_\nHoneywell TFE731\n_START_PARAGRAPH_\nHoneywell TFE731 (prej Garrett TFE731) je dru\xc5\xbeina dvogrednih turboventilatorskih motorjev z reduktorjem. Motor je zasnoval ameri\xc5\xa1ki Garrett AiResearch, pozneje ga je proizvajal AlliedSignal, trenutno pa Honeywell Aerospace._NEWLINE_Od leta 1972 so zgradili ve\xc4\x8d kot 11000 motorjev, ki so zbrali ve\xc4\x8d kot 100 milijonov lete\xc4\x8dih ur._NEWLINE_TFE731 je zasnovan na podlagi jedra APU naprave TSCP700, ki se je uporabljala na potni\xc5\xa1kem Douglas DC-10.'